ndisi wabo ukubuza, kanti yena ngoko kuzizisa ngokwabo uzuze ituba komnye nomnye ukungamxeleli gama lodwa, kodwa nelokumbuza umbuzo ka Filipu, wokuti: uyaziqonda na nje into ozilesayo ? Nokususela kwa kweso Sibalo ukubashumayeza indaba ezilungileyo ezingo Yesu ; nokumxelela ukuba, “ Inye into efunekayo, u-Mariya unyule eso sabelo silungileyo singayikususwa kuye.”

Ngendawo yelizwi lika Kapernaum, no Kapernahum ku Maraki, kubonakala kum ukuba abaguquli, ngendawo enditete ngayo pezulu, bate balanda ukuqala kweligama abafuna ukulipazamisa nakancinane entlalweni yalo ; kodwa babuye babona ukuba, u-U, mabamenzelelele ngo H, ukumahlula ngokucacileyo ku A, ukuze abalesi babo bangabindeki ekulifundeni elogama, U, no M, benza ilungu lesine kweli gama lika *Kapernaum.*

Ngendawo zentloko zamazwi eziqunyulweyo, ozi- kalazelayo, ndicinga mna, ukuba ngawubuze ngenxa enawo kumfundisi wako, nokuba komnye wezihlobo zako ozitembayo ukuba zifundile zakucacisela, akwati ngenxa yalomazwi wase ubona ukukohlakala *koluguqulo lutsha.*

Kuba elozwi lokuti, Ukulesa, lipuma kwelama Hollandi eliti*: “Lezen.”* Flo lokubedesha, lipuma kwelama Hollandi eliti : *Aanbidden* (worship), noku­ba, ngokukohlakaliswa ngama Bulu nama Lawu ati: *Bede, Bedestond. Ukutandaza, Ixa lokutandaza* ekwenziwa ihkonzo ka Tixo ngalo. Kungoko abagu­quli bulungisile ukufaka esikundleni salo, ilizwi likaku *Nqula.* Ngokuba kunganina ukuba kubekwe izwi lasemzini entetweni xa liko elase kaya lakulonteto ? Yiyo lonto eyenza ukuba *u-Mongamo* owongameleyo into zonke, abizwe ngokuba ngu Tixo, igama elingelilo lakwa Xosa elatinjwa kuma Qwelana, nama Lawu, na Batwa; ababe biza ngalo isilwanyana esihamba enceni.

Kuyabonakala ukuba abaguquli bebengemadodana atatela lula into ayenzayo, kodwa bebe ngamadoda amakulu afuna ukulungisa into, abevuya ukwazi ili­zwi lakulonteto elizalisa indawo yelasemzini, nokuba elozwi lelamanyange alisengatetweni ngoku kakulu. Ngokuba, beqonda nje umsebenzi wabo, bebesazi ukuba izi Balo ezingcwele, abaziguquleli Mangesi, Malawu, Mabulu, nokuba nga Majelimani, kodwa baziguqulela ama Xosa, nama Mfengu nezinye izizwe zolu hlanga ; ngoko mabanamatele kakulu, ewe, ngako konke, kwinteto namazwi ama Xosa, bawashe- nxise awase mzini, bawa beke apo bengena kufumana elase kaya, nako ngokunje ukuba lingalahlekani kanye nelizwi elihliswe kulo ukwenziwa isi Xosa.

*Indawo yesine.* Uti wena, nditi mna kanye ezincwadi ngeziyekwa zombini kuba akubonakali ukuba olu lokuqala lunokugqitwa ngolokugqibela.

Impendulo yam iti: Hai, hai ! ukuba kunyuka olutsha makutshone oludala, ukuba kutshona olutsha makunyuke oludala. Incwadi yezi Balo engcwele mayibe nye kuzo zonke i-Tshatshi ngetshatshi zama Kristu. Kwanele na ucuku eseluko kade pakati kwe Remente nge Remente, ngenxa yomahluko wamasiko nemiteto engapandle yolaulo lwe Remente zamahlelo ngamahlelo. Ibise yintutuzelo lendawo yokuba, noko sihlangene ngencwadi yelizwi lika Tixo, akuko mahluko kuyo nomncinane.

Ngati ngoku, ukuba zite zahamba zombini, mhlaumbi wena unolu guqulo luka Rev. Mr. Appleyard mna ndinolu lutsha, ndihambele kuwe. Makuti ke emvenikokuba samkelene kuhle sincokola kamnandi, masiti sitete ngendawo yesibalo nditi ndi ndim, ndi- kankanye indawo etile ngendlela yolu guqulo lutsha, uvakale wena usiti kum, londawo yona ayitsho, iti yona. Utsho, uyixela ngoguqulo luka Rev. Mr. Appleyard. Ndiguqule mna ngeliti, tina kowetu sinolu lutsha oludala alulungile. Ubonakale sewujala usiti ngomsindo, Itshatshi yakowenu ikohlakele ye- yamapamba, incwadi yenu ikohlakele. Xa kufikelele apo ke kuya kulahleka utando lobuzalwana, sesitshi- kilelana sisahlukana ngentiywano yokushwabulelana.

Abahedeni bakubona oku batini ke ? Sebemi kude behleka besiti, kanti ababantu abahlangene kule- nto yabo, ungabova uzeyelisele. Lento kanti lucuku nentiywano pakati kwabazalwana.

Aku nto oko kutetwa ngabase Gcuwa, abafumane bagweba incwadi abangayaziyo nabangayipengululanga ukuba itinina, bate bakuva ngabanye bangenwa libongo lokuba nabo mabayidele bayinyelise, bengazi ukuba lonto bayenzela ntonina, kupela kukuba besiva ukuba unantsi no natsi ngayo.

Kuba kuvakala njalo emazwini ka Rev. Mr. Barrett xa ati, “Ndiyabona ukuba abayitandi lencwa-

di ngokuba bengavumi ukuyitenga &c.

Anditsho ukuti, akuko mazwi angawasemzini ezi- ndlebeni, oku kukuti, akaqelekanga; kodwa noko ako, alwenziwa ngawo oluguqulo lutsha ukuba kwabanye ngati alulungile benziwa kukungazi kwabo, aba­ntu abanjalo bebefanele ukubuza abadala abayaziyo inteto yesi Xosa, abaguquli bawabeke lomazwi ngokwazi into ayitetayo ngokwama Xosa, baza ngokwenjenjalo, babonakalisa ukuba inteto yakowetu bayazi ngapezu kwetu. Bangamaciko akwa Ngqika enene kunati, esingayi katalele nento yakowetu ukuba siyigcine. Kanjako abagxeki abakumbuli ukuba nakwingxelo, abaguquli, bazamele ukuyilungelelanisa na­mazwi enteto ilizwi lika Tixo libalwe ngawo kwase mvelweni. Kungoko ke abagwebi benene boluguqulo bangaba ngabasazi isi Xosa kakuhle, nabazazi ezonteto kakuhle okub'alwe ngazo izi Balo ezingcwele bangebe ngabo abasatintela nokulesa isi Xosa nesi Ngesi.

Mna ngokwam, andiyiboni indawo olugxekwa ngayo oluguqulo lutsha, ngati inxenye ibetwa kukungasazi nesi Xosa. *Ngokuqondisisa,* akuko ncwadi iyidlulayo ngenteto yakowetu yeyesibini emva ko Hambo Lomhambi zoluhlobo, ekuguqulweni. Nakuba kuko amazwi afanele ukulungiswa nawo akamaninzi kangaka ukuba ngawonakalisayo incwadi.

*Ngokuhlaba,* andazi ukuba kuko engayigqitayo, kwintliziyo ezolileyo nengapitizeliswa ngamabongo okwazi kwayo kwenyama.

Incwadi yona ilungile kwintliziyo elungileyo ne funa inyaniso.

Ngamana ababalelani bangefumane balahlekise abanye abazidenge abanga banga nalo ilizwi lika Tixo licacile, ngokunyelisa incwadi elunge kangaka.

Ndiyapela apa, ngombuliso kuwe, nkosi yam Mhle- li, nakumawetu.

Ndim isicaka sako,

Petros Masixo.

Pietermaritzburg April 23, 1878.

Mngani nkosi yam Mhleli we *Sigidimi Samaxosa* ngiyakukunga ukuba ungincede ungifakele lamazw na ami ngenxa ka John Vimbi nge gama lo Ti Ngiti lomntu ufuna ukudukisa umhlaba, wayepina mhla kwapakwa eligama oku angemntwana ngumntu omdala; ukuba ngumntu omtsha ngasimpendula; iminyaka waqala ukuliva eligama akasayazi ngokwak senesizukulwana ebiza eligama ngowake umlomo u namhla maliyekwe wabonantoni ngeli gama. Yonke iminyaka waguquka nange ntshumayelo zake ngalo eligama nangemitandazo yake ngeligama lo Tixo. Akampendulangana okwangumvangeli ? kumi min ngokwami ngiti wonke umntu osand’ ukubizwa ngokuti umkolwa ukolwe kulo eligama.

Ngobulalo apa kusand’ ukuxonywa umntu wabulala isalukazi efuna intombi wasibulala watabata intombi wahamba nayo apo etanda kona, kodwa ngokumhambela kwami wafa setanda ngajabula ngaloko. Job Bunga.

Nditi ke nkosi yam ndivuyile ngalonto yogcino luka Tixo, kum kwakunzima kanti yena ute ngokutanda imfundo wazinikela ku Tixo wahamba.

Q. H. Mekeni.

Edendale Natal May 13 1878.

Nkosi yam, ndiya cela ukuba undisize ngalamazwi am ambalwa. Andimntu ukwaziyo nokubala. Ko­dwa ndibangwa ngamazwana endiwafumeneyo ku Mhleli ati abanye bane tyala lokunga sihlauli *Isigidimi* iminyaka imibini nemitatu. Nditi kuwe sihlobo uyazina ukuba ukungahlauli amatyala kulihlazo kulo mntu nase lutshabeni lwake nase zihlotyeni zake ? Nditi *Isigidimi* singapezulu nakwa manye amatyala. Sifana nelanga lona libonwa zizizwe zonke. Ke ukucima kwelanga kunga kubi kuzo zonke izizwe. Kunjalo nange *Sigidimi,* sipumela zonke izizwe, sizisa indaba zamacala ngamacala, ngoko ke siya sivuyisa. Ongasihlauleliyo ke makacinge ukuba xa enqweleni inkubi zingatsali kunye zonke, azinakuyi fikisa ifulara apo isiwa kona. Lento yokuba kubeko abangahlauliyo kubonakala ukuba iza kubangela ukuba bangatenjwa abantu, zize zincipe nendaba. Lingani nto zakowetu ngamandla onke enu ukuze umsebenzi uha- mbe.

Henry Msimang.

Kumgha April 22, 1878.

Nkosi Mhleli we *Sigidimi Samaxosa,* ndincede undifakele lamazwana am ngobukulu bemfundo. Ndati ndisahleli kwafika indoda egama lingu Sigayi yati unyana wake ulahlekile iveki zimbini engabonwa, yasuka intliziyo yam yarazuka ndaya kubika Emantyini u-Mr. Grant Esq. wabikela yena inkosi yam u-E. B. Chalmers Esq., sisiti sonke ufile ubulewe ngokuba ngunyana ka Ntaminani ndalizuza ixseha lokuya kufuna ngase Qonce, ndisuke ndaya e-Qonce, ndafika kuko incwadi yake unyana wam u-Job Q. H. Mekeni ekumbula imfundo, uti kulo- ncwadi yake ndisuke kwakuti ukusa ngo Mvulo ngo 11 ka March 78 esiti wati akufika Engqeqe watintelwa kwabuzwa incwadi wati xa ayirolayo kwatiwa uyapina wati Eseminareni kufunda bati hamba.

Natal Drie Fonten May 12, 1878.

Mhleli nkosi yam, kuqala ngikukataze, kanjako linye kupela ilizwi lam ndilisingisa kubawo wam kune- ne u-Mr. J. Mvimbi.

Kuwe bawo otandekayo okwenene nditi mna, msa ukuqela elozwi lako, lokuti kusiposiso ukubiza ngo Tixo. Ngokuba tina satyelwa ngaye sazake okwene­ne savuleka amehlo obu heyiden, ndipants’ ukuti nawe wavulwa lilo.

Kekaloku ukuba kunjalo usitatapi isibindi, sokuti

EZIVELA KUBABALELANI.

*Siyazisa ukuba asilitabateli pezu kwetu, ityala lenteto zababalelani betu, asitsho nokuti siyavumelana nazo zonke incwadi zabo esizishicilelayo.*

Nkosi Mhleli.—

Ndingavuya undifakele lemigcana kwelo pepa lamatshawe.

Ndibika ukuba u-Mnyakama Hoko (omkulu) u-Xozi (elinye u-Mntana), Atoni, u-Binza (elinye u-Kamanzi) Ngqaqu, u-Qashanto Pani, no Dleni Hanise; bonke babubile. Abazalwana nezihlobo mabakwamkele oku nge *Sigidimi.*

Ndingumzalwana wenu, Stephen M. Mnyakama,

Trinity Mission Fort Beaufort June, 1878.

Butterworth June 20. 1878.

Nkosi, kulo ipepa lika June, kula mazwi ateta ngexesha lemfazwe, kuko ilizwana aliposileyo ngo­kushicilela.

Ekugqibeleni, kwi siqendwana se 10, ute ukushicilela, “Nawe nkosana,” kanti mna ndibale uku­ti “Nawe Nkazana &c.” Benditeta ngamankazana ahamba pakati kwezihlwele zamadoda emikosi, ezi- faka ngabom ekulingweni nakwinteto ezihlazekileyo.

Ndisisicaka sako

E. J. Warner

Edendale March 22, 1878.

Nkosi yam Mhleli we *Sigidimi* ndiyakucela nkosi inditwale angizange ngihlupe kuqala ndicela nkosi ndicela indawana kwelipepa lako lendaba okokuqala ndibonga amazwi ako, osivisa wona. Indaba ezivela kwindawo ngendawo nezelizwi lika Tixo ukuhambiseka kwalo sivuya sakuva nezase Nyassa siva kanjalo nendaba ezimbi zemfazwe leyo ikoyo, kulusizi ke oko ukuba bati abantu abakuselwe ngohlobo olunje ukulunga kwalo basuke bavukele uyise, obapete ngobubele obungenakubaliswa ngokuba inkosazana ingu mkululi wenyama yetu ndilusizi ke ngoko.

Imbangi ebanga ukuba ndipakamise isandla sam nantsi yeyokuba tina apa singa bantu abafayo sisifo sokuswelwa ititshar ke ndihlaba umkosi kwi­ndawo ngendawo sisiti makowetu ukuba lomkosi ude uyekufika nalapo kuko ititshara mayisazise. kamsinya ukuba ikonana zihlobo zam ezifundileyo ngokupumelela ningakangeli ngokuti kusekudeni apa e-Natal izani kusiza izihlobo zenu, apa kuti aziko ititshara. Madodana apumeleleyo xelisani abafundisi abashiya amazwe akowabo beza kuti venzani njalo.

Taru Mhleli andi mntu uhlala ekataza.

Joshua dlamini.

 ISIGIDIMI SAMAXOSA, JULY 1, 1878. 5